Nafarroako Parlamentuko Mahaiak, 2021eko maiatzaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkeztutako galdera, Euskararen Adierazle Sistemaren web-orriak Nafarroako Foru Komunitatea Euskal Herriaren barruan sartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Herritarrekiko Harremanetako Batzordean izapidetzea.

Iruñean, 2021eko maiatzaren 3an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Iñaki Iriarte López jaunak honako galdera hau aurkezten du, Herritarrekiko Harremanetako kontseilariak batzordean ahoz erantzun dezan:

Euskararen Adierazle Sistemaren web-orriak Nafarroako Foru Komunitatea Euskal Herriaren barruan sartzen du sistematikoki.

Nafarroako Gobernuak inolako neurririk hartu edo hartuko al du gure erkidegoaren errealitate instituzionalarekiko errespetu falta hori zuzentzeko ala, aitzitik, Euskal Herriaren barruan sartzea ez dela desegokia uste du? Nafarroako Gobernuak ba al du auzi horri buruzko jarrera ofizialik?

Iruñean, 2021eko apirilaren 26an

Foru parlamentaria: Iñaki Iriarte López